

การตอบสนองความจำเป็นที่ผู้รอดชีวิตจากความรุนแรงทางเพศต้องมีที่พักอาศัยและบริการสนับสนุนในโครงการที่พักอาศัยชั่วคราวของคุณ

# ชุดเครื่องมือที่พักอาศัยชั่วคราว –

โครงการจัดหาที่พักอาศัยชั่วคราวเพื่อผู้รอดชีวิตจากความรุนแรงทางเพศ

วัตถุประสงค์ของเอกสาร**:** เอกสารฉบับนี้สรุปให้เห็นความต้องการที่พักอาศัยและบริการสนับสนุนที่เฉพาะเจาะจงต่อผู้รอดชีวิตจากความรุนแรงทางเพศ โดยจัดเสนอข้อมูลและทรัพยากรเฉพาะเกี่ยวกับวิธีที่โครงการที่พักอาศัยชั่วคราวช่วยให้ผู้รอดชีวิตจากความรุนแรงทางเพศมีโอกาสเข้าถึงได้มากขึ้น และปรับปรุงบริการสนับสนุนเพื่อตอบสนองความต้องการของผู้รอดชีวิตจากความรุนแรงทางเพศในด้านการสนับสนุน

ผู้อ่าน**:** ผู้รับทุนโครงการที่พักอาศัยชั่วคราวของสำนักงานต่อต้านความรุนแรงต่อสตรี (OVW)

ตัวอย่างวิธีใช้เอกสารฉบับนี้**:** เอกสารฉบับนี้สามารถใช้เพื่อฝึกอบรมพนักงานใหม่และพนักงานเก่า รวมทั้งพันธมิตรในชุมชนเกี่ยวกับความจำเป็นที่ผู้รอดชีวิตจากความรุนแรงทางเพศต้องได้รับที่พักอาศัยและบริการสนับสนุน นอกจากนั้น คุณยังสามารถใช้เนื้อหาในส่วน “การตอบสนองความต้องการด้านที่พักอาศัยของผู้รอดชีวิตจากความรุนแรงทางเพศ” ในเอกสารนี้เพื่อพิจารณาทบทวนนโยบายและแนวทางปฏิบัติภายในของโครงการของคุณ เพื่อดูว่าจำเป็นต้องได้รับการปรับปรุงแก้ไขหรือไม่ ทั้งนี้เพื่อเพิ่มโอกาสให้ผู้รอดชีวิตจากความรุนแรงทางเพศสามารถเข้าถึงที่พักอาศัยชั่วคราวและปรับปรุงบริการสนับสนุนต่าง ๆ

เอกสารฉบับนี้จัดทำขึ้นโดยผสมผสานภูมิความรู้ ความเข้าใจเชิงลึก และประสบการณ์จากเจ้าหน้าที่โครงการทั้งในอดีตและปัจจุบัน รวมทั้งที่ปรึกษาจากโครงการแบ่งปันทรัพยากรแนวร่วมต่อต้านการล่วงละเมิดทางเพศแห่งชาติ เครือข่ายแห่งชาติเพื่อยุติความรุนแรงในครอบครัว และสมาชิกของกลุ่มงานชุดเครื่องมือที่พักอาศัยชั่วคราวของ OVW: Alona Del Rosario, Cat Fribley, Ceaira Brunson, Cindy Anderson, Cynthia Hernandez, Diana Mancera, Elizabeth Edmondson Bauer, Erin Goodison, Kelly Moreno, Kimberly Zaborsky, Margaret Black, McKenzie Kovash, Mel Pasignajen, Rebekah Moses, Rachel Cox และ Teresa Lopez

### สารบัญของเอกสาร:

1. [ประเด็นสำคัญ: ผู้รอดชีวิตจากความรุนแรงทางเพศจำเป็นต้องมีที่พักอาศัย](#_bookmark0)
2. [ความเกี่ยวโยงระหว่างความจำเป็นกับผลกระทบ: ความสัมพันธ์ระหว่างความรุนแรงทางเพศ การกดขี่ ความบอบช้ำทางจิตใจ ความไม่มั่นคงด้านที่พักอาศัย และภาวะคนไร้บ้าน](#_bookmark2)
3. [การตอบสนองความต้องการด้านที่พักอาศัยของผู้รอดชีวิตจากความรุนแรงทางเพศ: การจัดบริการด้านที่พักอาศัยและบริการสนับสนุนที่สามารถเข้าถึงได้](#_bookmark4)

โครงการนี้ได้รับการสนับสนุนจากทุนสนับสนุนเลขที่ 2017-TA-AX-K070 ซึ่งมอบให้โดยสำนักงานต่อต้านความรุนแรงต่อสตรี กระทรวงยุติธรรมของสหรัฐอเมริกา ความคิดเห็น ข้อวินิจฉัย และข้อสรุป หรือข้อเสนอแนะที่แสดงในเอกสารฉบับนี้ วาระการประชุม หรือผลิตภัณฑ์เป็นความคิดเห็นของผู้เขียน และไม่จำเป็นต้องสะท้อนถึงทัศนคติของกระทรวงยุติธรรม

# ประเด็นสำคัญ: ผู้รอดชีวิตจากความรุนแรงทางเพศจำเป็นต้องมีที่พักอาศัย

ความรุนแรงทางเพศคือกิจกรรมทางเพศที่ไม่พึงประสงค์ทุกประเภทซึ่งอาจรวมถึงคำพูดและการกระทำในลักษณะทางเพศที่ขัดต่อความประสงค์ของบุคคลและโดยที่ฝ่ายใดฝ่ายหนึ่งไม่ยินยอมพร้อมใจ[1](#_bookmark1) หากต้องการข้อมูลเพิ่มเติมเกี่ยวกับความสำคัญที่ความรุนแรงทางเพศมีคำจำกัดความแบบกว้าง ๆ โปรดอ่าน [นิยามมีความสำคัญ!](http://www.resourcesharingproject.org/it-matters-how-defining-sexual-violence-defines-advocacy-programs) [ความรุนแรงทางเพศช่วยกำหนดขอบข่ายของโครงการสนับสนุนอย่างไร](http://www.resourcesharingproject.org/it-matters-how-defining-sexual-violence-defines-advocacy-programs)

ที่พักอาศัยถือเป็นสิทธิมนุษยชนขั้นพื้นฐานที่พักอาศัยที่ปลอดภัย เหมาะสม และราคาไม่แพงมีจำนวนไม่เพียงพอ

ผู้รอดชีวิตจากความรุนแรงทางเพศมีสิทธิได้รับที่พักอาศัยที่ปลอดภัย เหมาะสม ราคาไม่แพง และความยุติธรรมทางเศรษฐกิจ อย่างไรก็ตาม ผู้รอดชีวิตอาจเผชิญกับอุปสรรคในการเข้าถึงที่พักอาศัยเนื่องจากสถานการณ์และความจำเป็นของตนไม่สอดคล้องกับขีดความสามารถของโครงการที่พักอาศัย

1 National Sexual Violence Resource Center (NSVRC)

# ความเกี่ยวโยงระหว่างความจำเป็นกับผลกระทบ: ความสัมพันธ์ระหว่างความรุนแรงทางเพศ การกดขี่ ความบอบช้ำทางจิตใจ ความไม่มั่นคงด้านที่พักอาศัย และภาวะคนไร้บ้าน

การกดขี่ทำให้เพิ่มความเสี่ยงต่อความรุนแรงทางเพศและอุปสรรคด้านที่พักอาศัย **ความรุนแรงทางเพศและสภาวะไร้ที่อยู่อาศัยมีความเกี่ยวโยงกับการกดขี่หลายด้าน เช่น การเหยียดเชื้อชาติ การเหยียดชนชั้น การเหยียดและกีดกันผู้พิการ การกีดกันทางเพศ การยอมรับเฉพาะคู่ต่างเพศ และการเหยียดวัย “การกดขี่อาจเพิ่มทั้งความเสี่ยงและอุปสรรคที่ผู้เสียหายและผู้รอดชีวิตจากความรุนแรงทางเพศต้องเผชิญในด้านที่พักอาศัย”**2 **ผู้ที่ใช้ความรุนแรงทางเพศอาจเล็งเป้าไปยังผู้ที่ไม่ได้รับความช่วยเหลือจากสังคมเนื่องจากการกดขี่อยู่แล้ว จึงทำให้ผู้รอดชีวิตมีทางเลือกน้อยลงในด้านที่อยู่อาศัยและการเยียวยาภายในวงจรแห่งความรุนแรง ความบอบช้ำทางจิตใจ และความยากจน** [หากต้องการข้อมูลเพิ่มเติมเกี่ยวกับการเชื่อมโยงระหว่างการกดขี่ ความรุนแรงทางเพศ และความไม่มั่นคงด้านที่อยู่อาศัย โปรดอ่าน “การเปิดโอกาส: คู่มือผู้สนับสนุนเรื่องที่พักอาศัยและความรุนแรงทางเพศ”](https://www.nsvrc.org/publications/opening-door-advocates-guide-housing-and-sexual-violence)

### ความรุนแรงทางเพศอาจเกิดขึ้นได้ทุกที่ทุกเวลา และใคร ๆ ก็ก่อให้เกิดขึ้นได้ ไม่ว่าความรุนแรงทางเพศจะเกิดขึ้นที่ไหนหรือเมื่อใดก็ตามและใครก็ตามเป็นผู้กระทำ ความบอบช้ำทางจิตใจจากความรุนแรงทางเพศอาจคงอยู่ตลอดชีวิตและส่งผลกระทบต่อที่อยู่อาศัยตลอดชั่วชีวิต

* **เมื่อใดก็ตาม:** เมื่อใดก็ตามที่ความรุนแรงทางเพศเกิดขึ้น ไม่ว่าจะเป็นการใช้ความรุนแรงเมื่อ 30 นาทีที่แล้ว หรือการล่วงละเมิดทางเพศในวัยเด็กเมื่อ 30 ปีที่แล้ว ความบอบช้ำทางจิตใจอาจส่งผลกระทบต่อความมั่นคงด้านที่อยู่อาศัยได้ทันที และ/หรือนำไปสู่ความไม่มั่นคงด้านที่อยู่อาศัยและภาวะคนไร้บ้านในอีกหลายปีต่อมา
* **ที่ไหนก็ตาม:** ความรุนแรงทางเพศอาจเกิดขึ้นได้ทุกที่ ในที่อยู่อาศัยของผู้รอดชีวิต หรือในสถานที่จริงและสถานที่เสมือนจริงอื่น ๆ (ออนไลน์ โรงเรียน ที่ทำงาน ถนน สถานพยาบาล ฯลฯ) เมื่อใดก็ตามที่ความรุนแรงทางเพศเกิดขึ้น ก็อาจนำไปสู่ความไม่มั่นคงด้านที่อยู่อาศัยหรือภาวะคนไร้บ้านได้ ตัวอย่างเช่น ผู้รอดชีวิตอาจประสบกับความไม่มั่นคงด้านที่อยู่อาศัยหรือภาวะคนไร้บ้านเนื่องจากความรุนแรงทางเพศในที่ทำงาน ซึ่งส่งผลกระทบต่อเสถียรภาพทางเศรษฐกิจของตน อีกตัวอย่างหนึ่งคือผู้รอดชีวิตที่หลบหนีความรุนแรงทางเพศที่เกิดขึ้นในบ้านของตน ผู้รอดชีวิตอาจต้องการความช่วยเหลือด้านที่พักอาศัยไม่ว่าความรุนแรงทางเพศจะ

2 NSVRC, 2010

เกิดขึ้นที่ใดก็ตาม นอกจากนี้ ผู้ที่อาศัยอยู่ในบ้านที่ไม่มีเสถียรภาพหรือกลายเป็นคนไร้บ้านก่อนที่จะเกิดความรุนแรงทางเพศก็มีความเสี่ยงต่อความรุนแรงทางเพศเช่นกัน

* **ใครก็ตาม:** ใคร ๆ ก็ก่อความรุนแรงทางเพศได้ แม้ว่าเรารู้ว่าผู้รอดชีวิตจากความรุนแรงที่เกิดจากคู่ครองก็เป็นผู้รอดชีวิตจากความรุนแรงทางเพศได้เช่นกัน แต่ผู้รอดชีวิตจากความรุนแรงทางเพศจำนวนมากต้องเผชิญกับอันตรายทางเพศจากบุคคลอื่นที่ไม่ใช่คู่รัก เช่น เจ้านาย ครู โค้ช ผู้นำทางศาสนา ผู้ที่อยู่ในตำแหน่งที่มีอำนาจ และสมาชิกในครอบครัว ไม่ว่าใครก็ตามที่กระทำความรุนแรงทางเพศ ความบอบช้ำทางจิตใจที่เกิดขึ้นทันทีและความบอบช้ำทางจิตใจที่อาจเกิดขึ้นตลอดชีวิตจากความรุนแรงนั้นอาจส่งผลกระทบต่อเสถียรภาพด้านที่อยู่อาศัยและมีส่วนทำให้เกิดภาวะคนไร้บ้านได้

ความรุนแรงทางเพศและผลกระทบต่อที่พักอาศัยถือเป็นวิกฤตที่เกิดกับผู้รอดชีวิต จึงมีความสำคัญสูงสุดไม่ว่าความรุนแรงทางเพศนั้นเกิดขึ้นนานแค่ไหนแล้วก็ตาม ไม่ว่าผู้กระทำเป็นใครก็ตาม และไม่ว่าความรุนแรงจะเกิดขึ้นที่ใดปัญหาและวิกฤตด้านที่พักอาศัยและความปลอดภัยของผู้รอดชีวิตจากความรุนแรงทางเพศอาจดูแตกต่างจากปัญหาและวิกฤตของผู้เสียหายจากความรุนแรงที่เกิดจากคู่ครอง แต่วิกฤตและความเสี่ยงด้านความปลอดภัยเหล่านั้นมีอยู่จริงและมีความสำคัญ จึงต้องจัดการช่วยเหลือผู้รอดชีวิตจากความรุนแรงทางเพศที่ต้องการความช่วยเหลือด้านที่พักอาศัยและบริการสนับสนุน ตัวอย่างเช่น ผู้ใหญ่ที่เป็นผู้รอดชีวิตจากการล่วงละเมิดทางเพศในวัยเด็กอาจประสบกับวิกฤตที่เกี่ยวกับงานหรือรายได้ที่ไม่มั่นคง เพราะไม่สามารถทำงานได้เนื่องจากผลกระทบทางจิตใจหรือร่างกาย อันเกิดจากการล่วงละเมิดทางเพศในวัยเด็ก ความบอบช้ำที่กระทบกระเทือนจิตใจจากการล่วงละเมิดทางเพศในอดีตอาจเป็นภาวะวิกฤตต่อผู้ใหญ่ที่เป็นผู้รอดชีวิตจากการล่วงละเมิดทางเพศในวัยเด็ก ซึ่งทำให้บุคคลเหล่านี้รู้สึกไม่ปลอดภัยในปัจจุบันราวกับว่าการล่วงละเมิดเพิ่งเกิดขึ้น ประสบการณ์ต่อภาวะวิกฤต ความปลอดภัย และความไม่มั่นคงด้านที่อยู่อาศัยนั้นเป็นเรื่องเร่งด่วนพอ ๆ กับการที่ผู้รอดชีวิตแสวงหาที่พักอาศัยชั่วคราว เนื่องจากเหตุการณ์ความรุนแรงในครอบครัวหรือการล่วงละเมิดทางเพศที่เกิดขึ้นเมื่อเร็ว ๆ นี้

ความรุนแรงทางเพศอาจส่งผลกระทบต่อความมั่นคงด้านที่อยู่อาศัย และความมั่นคงด้านที่อยู่อาศัยอาจส่งผลกระทบต่อประสบการณ์เกี่ยวกับความรุนแรงทางเพศผู้รอดชีวิตจากความรุนแรงทางเพศอาจประสบกับภาวะคนไร้บ้านและความไม่มั่นคงด้านที่อยู่อาศัยอันเป็นผลมาจากความรุนแรงและความบอบช้ำทางจิตใจ ในทำนองเดียวกัน ผู้ที่ประสบปัญหาความไม่มั่นคงด้านที่อยู่อาศัยและภาวะคนไร้บ้านอาจประสบกับความรุนแรงทางเพศที่เกี่ยวข้องกับที่อยู่อาศัยที่ไม่มั่นคง การประสบกับภาวะคนไร้บ้านหรือมีที่อยู่อาศัยที่ไม่เหมาะสมอาจทำให้บุคคลเสี่ยงต่อความรุนแรงทางเพศได้ แต่ไม่ว่า

ผู้รอดชีวิตจะแสดงตนอย่างไรในขณะที่แสวงหาที่พักอาศัยและบริการสนับสนุน –ไม่ว่าในฐานะผู้เสียหายจากความรุนแรงทางเพศที่จำเป็นต้องได้รับบริการสนับสนุน หรือในฐานะบุคคลที่จำเป็นต้องได้รับที่พักอาศัยชั่วคราว หรือในฐานะบุคคลที่ประสบภาวะคนไร้บ้านและจำเป็นต้องได้รับที่พักอาศัย – ความรุนแรงทางเพศอาจเป็นพลวัตที่กระตุ้นให้คนเหล่านี้จำเป็นต้องมีที่พักอาศัย กล่าวอีกนัยหนึ่งคือ ความรุนแรงทางเพศอาจก่อให้เกิดเงื่อนไขเกี่ยวกับความไม่มั่นคงด้านที่อยู่อาศัย และความไม่มั่นคงด้านที่อยู่อาศัยอาจก่อให้เกิดเงื่อนไขที่ทำให้เกิดความรุนแรงทางเพศได้

บริการที่พักอาศัยและบริการแบบสมัครใจอาจก่อให้เกิดพื้นที่สำหรับเยียวยาตามที่ผู้รอดชีวิตกำหนดความรุนแรงทางเพศไม่ว่าในรูปแบบใดก็ตามอาจทำให้ผู้รอดชีวิตรู้สึกไม่มีพลังอำนาจใด ๆ จึงจำเป็นอย่างยิ่งที่ต้องออกแบบบริการเพื่อสนับสนุนการเยียวยาผู้รอดชีวิตโดยคำนึงถึงความบอบช้ำทางจิตใจและมีรากฐานที่การฟื้นฟูจิตใจให้เลือกตัดสินใจเองได้และมีพลังอำนาจ แบบจำลองที่เสริมสร้างพลังอำนาจต้องตระหนักว่าผู้รอดชีวิตจากความรุนแรงทางเพศอาจจำเป็นต้องมีที่อยู่อาศัยเพื่อที่จะเยียวยาจิตใจ ผู้รอดชีวิตมีขีดความสามารถมหาศาลในการพลิกวิกฤตเป็นโอกาสหากมีพื้นที่ที่ช่วยเยียวยาจิตใจได้ แม้ว่าที่อยู่อาศัยอาจไม่ใช่ทรัพยากรเพียงอย่างเดียวที่บุคคลเหล่านี้ต้องการเพื่อเยียวยา แต่การมีที่พักอาศัยที่ปลอดภัย เหมาะสม ราคาไม่แพง และมั่นคงจะช่วยให้ผู้รอดชีวิตมุ่งเน้นที่ด้านอื่น ๆ ในการเยียวยาตามที่ผู้รอดชีวิตกำหนด อย่างน้อยที่สุด การมีที่พักอาศัยจะช่วยขจัดความเครียดจากการใช้ชีวิตแบบคนไร้บ้านหรือโอกาสที่จะเป็นคนไร้บ้าน ขณะที่ต้องรับมือกับผลกระทบอื่น ๆ จากความรุนแรงทางเพศและความบอบช้ำทางจิตใจ แบบจำลองที่คำนึงถึงความบอบช้ำทางจิตใจและสร้างพลังอำนาจจะไม่ถือว่าทันทีที่ผู้รอดชีวิตมีที่พักอาศัย ทุกคนจะต้องการเข้าใช้บริการที่เฉพาะเจาะจง (เช่น กลุ่มเพื่อนช่วยเพื่อน การให้คำปรึกษา การบำบัด หรือบริการด้านสุขภาพจิตหรือสุขภาพกายอื่น ๆ การฝึกงาน ฯลฯ ) หรือมีส่วนร่วมในกิจกรรมใหม่อื่น ๆ ผู้รอดชีวิตอาจไม่ต้องการเข้าร่วมบริการในขณะที่อยู่ในที่พักอาศัยชั่วคราว และอาจได้รับการเยียวยาด้วยวิธีอื่นนอกเหนือจากที่บริการของคุณเสนอให้ บริการแบบสมัครใจถือเป็นแนวทางปฏิบัติที่ดีที่สุด โดยที่ผู้รอดชีวิตเป็นผู้กำหนดวิธีเยียวยาและมีส่วนร่วมในกิจกรรมใดก็ตามที่ตรงกับความต้องการส่วนตัวของแต่ละคน ในสายตาของผู้รอดชีวิตบางคน การเยียวยาอาจหมายถึงการจดจ่อที่การรับประทานอาหาร การนอนหลับ การหายใจ และการมีชีวิตอยู่อย่างปลอดภัย

# การตอบสนองความต้องการด้านที่อยู่อาศัยของผู้รอดชีวิตจากความรุนแรงทางเพศ: การจัดบริการด้านที่พักอาศัยและบริการสนับสนุนที่สามารถเข้าถึงได้

ที่พักอาศัยชั่วคราวและบริการสนับสนุนควรก่อให้เกิดและรักษาไว้ซึ่งนโยบาย แนวทางปฏิบัติ และทรัพยากรที่สอดคล้องกับแนวทางปฏิบัติที่ดีที่สุดดังต่อไปนี้**:**

## สิทธิที่ผู้รอดชีวิตจากความรุนแรงทางเพศมีต่อที่พักอาศัยและบริการต่าง ๆ:

ที่พักอาศัยชั่วคราวและบริการสนับสนุนต้องคำนึงถึงผู้รอดชีวิต ตอบสนองความต้องการของผู้รอดชีวิต และเปิดให้ผู้รอดชีวิตเข้าถึงได้ บุคคลเหล่านี้เป็นผู้รอดชีวิตจากความรุนแรงทางเพศซึ่งต้องการที่พักอาศัยชั่วคราวหรือประสบภาวะคนไร้บ้านอันเป็นผลมาจากสถานการณ์ความรุนแรงทางเพศ ที่พักอาศัยและบริการสนับสนุนต้องเปิดให้เข้าถึงได้โดยไม่คำนึงถึงเวลาหรือสถานที่ที่เกิดความรุนแรงทางเพศ หรือใคร***เป็นผู้กระทำ*** [สิทธิของผู้รอดชีวิตจากการล่วงละเมิดทางเพศในการเข้าถึงบริการภายใต้โครงการทุนสนับสนุนที่พักอาศัยชั่วคราวของสำนักงานต่อต้านความรุนแรงต่อสตรี](https://resourcesharingproject.org/resources/sexual-assault-survivors-access-to-services-under-the-office-on-violence-against-women-transitional-housing-grant-program/)

## การประเมินเบื้องต้นเพื่อทำความเข้าใจเกี่ยวกับความรุนแรงทางเพศและขีดความสามารถในการตอบสนองต่อความต้องการเฉพาะตัวของผู้รอดชีวิตจากความรุนแรงทางเพศ:

หน่วยงานและพันธมิตรที่สนับสนุนที่พักอาศัยชั่วคราวและผู้เสียหายจะประเมินสิ่งต่อไปนี้:

* + ความจำเป็นเฉพาะตัวที่ผู้รอดชีวิตจากความรุนแรงทางเพศต้องมีที่พักอาศัย โดยชักชวนให้ผู้รอดชีวิตและสมาชิกชุมชนมีส่วนร่วมในการสนทนาเกี่ยวกับความจำเป็นเหล่านั้นและวิธีที่ดีที่สุดที่จะตอบสนองต่อความจำเป็นดังกล่าว [รับฟังชุมชนของเรา: ชุดเครื่องมือการประเมิน](http://www.resourcesharingproject.org/listening-our-communities-assessment-toolkit) มีข้อมูลเพิ่มเติมเกี่ยวกับขั้นตอนนี้ และ
  + ความสามารถขององค์กรเองที่จะตอบสนองต่อความจำเป็นเฉพาะตัวที่ผู้รอดชีวิตจากความรุนแรงทางเพศต้องมีที่พักอาศัย และมีส่วนร่วมในการเปลี่ยนแปลงและการศึกษาทั้งภายในและภายนอกองค์กร เพื่อให้ผู้รอดชีวิตจากความรุนแรงทางเพศมีโอกาสเข้าถึงที่พักอาศัยเพิ่มมากขึ้น โดยปกติแล้ว การตอบสนองความต้องการของผู้รอดชีวิตจากความรุนแรงทางเพศจำเป็นต้องอาศัยการเปลี่ยนแปลงองค์กร จึงจะประสบผลสำเร็จได้ หากหน่วยงานของคุณระบุว่าเป็นโครงการบริการหลากหลาย โครงการที่พักอาศัย หรือโครงการสนับสนุนผู้เสียหายจากความรุนแรงในครอบครัว ก่อนที่คุณจะเริ่มงานประเมินความรุนแรงทางเพศในเชิงลึก โปรดติดต่อแนวร่วมต่อต้านการล่วงละเมิดทางเพศในรัฐ ดินแดน หรือชนเผ่าของคุณ หรือแนวร่วมต่อต้านความรุนแรงทางเพศและความรุนแรงในครอบครัว (<https://www.justice.gov/ovw/local-resources>)

เพื่อขอความช่วยเหลือในการจัดการกับบทบาทของคุณเกี่ยวกับการให้บริการที่พักอาศัยชั่วคราวแก่ผู้รอดชีวิตจากความรุนแรงทางเพศ โดยร่วมมือกับโครงการสนับสนุนผู้เสียหายจากความรุนแรงทางเพศที่มีอยู่แล้วและศูนย์ช่วยเหลือผู้ถูกข่มขืน นอกจากนี้ คุณยังสามารถติดต่อศูนย์ช่วยเหลือผู้ถูกข่มขืนในท้องถิ่นและโครงการสนับสนุนผู้เสียหายจากการล่วงละเมิดทางเพศได้โดยตรง เพื่อสอบถามข้อมูลเกี่ยวกับการเป็นพันธมิตรกับหน่วยงานดังกล่าวในด้านที่พักอาศัยและบริการต่าง ๆ หากคุณไม่แน่ใจว่ามีโครงการสนับสนุนที่เฉพาะเจาะจงต่อความรุนแรงทางเพศในพื้นที่ของคุณหรือไม่ โปรดติดต่อแนวร่วมข้างต้น นอกจากนั้น แหล่งข้อมูลในรายชื่อข้างล่างยังให้ข้อมูลเพิ่มเติมเกี่ยวกับการประเมินขีดความสามารถของคุณในด้านการให้บริการที่เฉพาะเจาะจงต่อความรุนแรงทางเพศอีกด้วย:

* + - [ลองนึกภาพโครงการของคุณ: การวางแผนเพื่อพัฒนาองค์กร](https://resourcesharingproject.org/resources/picturing-your-program-planning-for-organizational-growth/)
    - [เครื่องมือส่วนบุคคลสำหรับประเมินบริการเกี่ยวกับความรุนแรงทางเพศ](https://nnedv.org/resources-library/h_rsp-nsvrc-personal-assessment/) และ [เครื่องมือระดับองค์กรสำหรับประเมินบริการเกี่ยวกับความรุนแรงทางเพศ](https://nnedv.org/resources-library/h_rsp-nsvrc-personal-assessment/)
    - เปิดประตูของเรา: การสร้างเสริมบริการที่มีประสิทธิผลเกี่ยวกับการล่วงละเมิดทางเพศในหน่วยงานสนับสนุนแบบสองบริการ/หลายบริการ
    - [เสริมสร้างแนวทางปฏิบัติของเรา: จุดเด่นสำคัญ 10 ข้อของผู้ให้การสนับสนุนผู้เสียหายจากความรุนแรงทางเพศในหน่วยงานสนับสนุนแบบสองบริการ/หลายบริการ](https://resourcesharingproject.org/resources/strengthening-our-practice-the-ten-essential-strengths-of-sexual-violence-victim-advocates-in-dual-multi-service-advocacy-agencies/)
    - [เอกสารจากโครงการสาธิตเพื่อต่อต้านการล่วงละเมิดทางเพศ](https://www.nsvrc.org/sexual-assault-demonstration-initiative)

1. บริการแบบสมัครใจ เป็นความลับ และเน้นความสำคัญที่ผู้รอดชีวิต**:** ผู้รอดชีวิตเป็นศูนย์กลางและเป็นผู้นำในการดำเนินชีวิตของตัวเอง รวมทั้งในด้านที่อยู่อาศัย และบริการสนับสนุนต่าง ๆ ซึ่งเป็นบริการที่เป็นไปตามความสมัครใจ เป็นความลับ และไม่มีค่าใช้จ่าย ผู้สนับสนุนมีหน้าที่ตอบสนองความต้องการตามที่ผู้รอดชีวิตระบุด้วยตัวเอง และยอมรับความสามารถในการปรับตัวและสิทธิของผู้รอดชีวิตที่จะควบคุมชีวิตของตนเอง สิ่งที่ทำให้การสนับสนุนมีลักษณะเฉพาะตัวคือความมุ่งมั่นที่จะมองเห็นผู้รอดชีวิตในฐานะคนปกติที่ผ่านประสบการณ์ชีวิตที่สุดแสนรันทด สะเทือนใจรุนแรง หรืออันตรายมาแล้ว แต่ยังไม่สูญเสียความสามารถในการค้นหาแนวทางที่จะพาตัวเองให้หลุดพ้นจากผลพวงของความบอบช้ำทางจิตใจนั้น ข้อมูลเพิ่มเติมเกี่ยวกับบริการสนับสนุนแบบสมัครใจที่เป็นความลับและเน้นความสำคัญที่ผู้รอดชีวิตมีให้อ่านได้ในแหล่งข้อมูลต่อไปนี้:
   * [การรับฟังผู้รอดชีวิต - ขั้นตอนสำคัญในการรับเข้าโครงการ](http://www.resourcesharingproject.org/listening-survivors-essential-steps-intake-process)
   * [การคิดนอกกรอบ: การเพิ่มขอบเขตการสนับสนุน](http://www.resourcesharingproject.org/throw-away-menu)
   * [การสร้างสรรค์บริการครบวงจรเพื่อผู้รอดชีวิตจากความรุนแรงทางเพศ](http://www.resourcesharingproject.org/building-comprehensive-sexual-assault-services-programs)

## บริการที่เฉพาะเจาะจงต่อวัฒนธรรม เหมาะสมกับวัฒนธรรม และต่อต้านการกดขี่: การเข้าถึงที่อยู่อาศัยและบริการสนับสนุนควรตั้งอยู่บนพื้นฐานของนโยบายและแนวทางปฏิบัติที่ต่อต้านการกดขี่ ซึ่งเน้นความสำคัญที่ความต้องการของผู้รอดชีวิตจากชุมชนที่ไม่ได้รับการเหลียวแลและชุมชนที่ได้รับการเหลียวแลไม่เพียงพอ โครงการควรออกแบบบริการที่เข้าถึงได้สำหรับชุมชนที่ถูกกีดกัน แทนที่จะเก็บไว้พิจารณาในภายหลัง แนวทางปฏิบัติที่ดีที่สุดคือความพร้อมที่จะให้บริการที่เฉพาะเจาะจงต่อวัฒนธรรม ซึ่งชุมชนออกแบบและดำเนินการเอง ผู้รับทุนโครงการที่พักอาศัยชั่วคราวซึ่งไม่ใช่โครงการที่เฉพาะเจาะจงต่อวัฒนธรรมหรือภาษาควรตรวจสอบให้แน่ใจว่านโยบายและแนวทางปฏิบัติมีความเหมาะสมกับวัฒนธรรม และควรเป็นพันธมิตรที่แบ่งปันทรัพยากรทุนสนับสนุนกับโครงการที่เฉพาะเจาะจงต่อวัฒนธรรมหากมีพร้อมให้ใช้งานได้ในท้องถิ่น หากต้องการข้อมูลเพิ่มเติมเกี่ยวกับบริการที่เหมาะสมกับวัฒนธรรมและเฉพาะเจาะจงต่อวัฒนธรรม โปรดดู[บริการที่เกี่ยวข้องกับวัฒนธรรมสำหรับชุมชนชนเผ่าและชุมชนคนผิวสี](https://resourcesharingproject.org/resources/culturally-relevant-services-for-tribal-communities-and-communities-of-color/) และ[บริการที่เฉพาะเจาะจงต่อวัฒนธรรมของแนวร่วมรัฐออริกอนเพื่อต่อต้านความรุนแรงในครอบครัวและความรุนแรงทางเพศ](https://www.oregon.gov/DHS/ABUSE/DOMESTIC/DVAG/DVFAC%20Resources%20Docs/Culturally%20Specific%20Services%20Definition.pdf)

1. การรับฟังอย่างตั้งใจ**:** การรับฟังอย่างตั้งใจถือเป็นบริการแบบสมัครใจที่เป็นหัวใจสำคัญ! [ประโยชน์ของการรับฟังอย่างตั้งใจ](https://resourcesharingproject.org/wp-content/uploads/2022/02/the_benefits_of_active_listening_english.pdf) และ [ตั้งใจฟังทางนี้! การรับฟังอย่างตั้งใจคือการสนับสนุน](http://www.resourcesharingproject.org/listen-active-listening-advocacy) จะให้ข้อมูลเพิ่มเติมเกี่ยวกับบริการสนับสนุนหลักนี้แก่ผู้รอดชีวิตจากความรุนแรงทางเพศทุกคน
2. การสนับสนุนแบบรายบุคคลและการสนับสนุนแบบระบบ**:** ผู้สนับสนุนมีส่วนร่วมกับผู้รอดชีวิตและระบบสหสาขาวิชาชีพโดยการให้ข้อมูลเกี่ยวกับสิทธิของผู้รอดชีวิตภายในระบบ เพื่อให้ผู้รอดชีวิตมีข้อมูลในการตัดสินใจ นอกจากนี้ผู้สนับสนุนยังดำเนินงานร่วมกับระบบและเรียกร้องให้ระบบเคารพสิทธิของผู้รอดชีวิตและเพิ่มโอกาสให้ผู้รอดชีวิตสามารถเข้าถึงทรัพยากรของระบบได้มากขึ้น ระบบสหสาขาวิชาชีพอาจรวมถึงแต่ไม่จำกัดเฉพาะ: ระบบที่อยู่อาศัย เจ้าของบ้านเช่า ผู้จัดการทรัพย์สิน รัฐบาล ผู้ให้บริการคนไร้บ้าน ระบบการเงินและเครดิต นายจ้างและสหภาพแรงงาน ฝ่ายบังคับใช้กฎหมาย ศาล องค์กรในชุมชน ทนายความ บริการคุ้มครองเด็กและผู้ใหญ่ ระบบการศึกษา ระบบการดูแลสุขภาพ และอื่น ๆ อีกมากมาย
3. ที่พักอาศัยต้องมาก่อน**:** “ที่พักอาศัยต้องมาก่อน” เป็นแนวทางที่ใช้กับบริการจัดหาที่พักอาศัยและการสนับสนุน หากที่พักอาศัยเป็นสิ่งสำคัญที่สุดต่อผู้รอดชีวิตจากความรุนแรงทางเพศ การได้รับและดูแลรักษาที่พักอาศัยย่อมถือเป็นภารกิจสำคัญอันดับหนึ่งโดยไม่มีข้อกำหนดเพิ่มเติม เช่น การสำเร็จจากโครงการบางอย่าง การเลิกเหล้า หรือการเข้าร่วมในบริการบางอย่าง หากเป็นไปได้ ความช่วยเหลือด้านที่พักอาศัยต้องมีความยืดหยุ่นและสร้างโอกาสให้เข้าถึงที่พักอาศัยได้ทุกรูปแบบที่ตรงตามความต้องการของผู้รอดชีวิตมากที่สุด (ไม่ว่าจะเป็นที่พักพิงฉุกเฉิน ที่พักอาศัยชั่วคราว บ้านเช่าฉุกเฉิน บ้านสร้างกำลังใจ หรือที่อยู่อาศัยถาวรแบบอื่น)
4. การสนับสนุนความยุติธรรมทางเศรษฐกิจ**:** การสนับสนุนความยุติธรรมทางเศรษฐกิจเป็นบริการสนับสนุนหลัก เนื่องจากการมีโอกาสเข้าถึงปัจจัยจำเป็นพื้นฐานทางเศรษฐกิจอย่างเสมอต้นเสมอปลายถือเป็นสิ่งที่จำเป็นอย่างยิ่งในการได้รับและรักษาไว้ซึ่งที่อยู่อาศัย ตัวอย่างเช่น ผู้รอดชีวิตที่ไม่มีสถานะคนต่างด้าวและใบอนุญาตทำงานอาจต้องการความช่วยเหลือเพื่อให้ได้รับสถานะคนต่างด้าวตามกฎหมายเ จึงจะได้รับที่อยู่อาศัยหรือดูแลรักษาต่อไปได้ เช่นเดียวกับการให้บริการสนับสนุนแก่ผู้รอดชีวิตเพื่อให้เข้าถึงบริการขนส่ง อาหาร การศึกษา การดูแลเด็ก งานที่มีค่าจ้างเพื่อการดำรงชีพ การดูแลสุขภาพ ทรัพยากรสิ่งแวดล้อมและธรรมชาติที่ปราศจากมลพิษ และปัจจัยจำเป็นขั้นพื้นฐานทางเศรษฐกิจอื่น ๆ อีกมากมาย
5. การเยียวยาแบบองค์รวมในการบริการและองค์กร**:** การเยียวยาแบบองค์รวมนี้ผนวกรวมอยู่ในนโยบายและแนวทางปฏิบัติ อีกทั้งเป็นส่วนหนึ่งของบริการแบบสมัครใจที่พร้อมให้บริการ ความมั่นคงด้านที่อยู่อาศัย การเยียวยา และความปลอดภัยตลอดชั่วอายุจำเป็นต้องอาศัยการตอบสนองแบบองค์รวมในทุกแง่มุมชีวิตของบุคคลที่ได้รับผลกระทบจากความรุนแรงทางเพศและความไม่มั่นคงด้านที่อยู่อาศัย กล่าวคือจิตวิญญาณ สุขภาพจิตและสุขภาพกาย เศรษฐกิจ ฯลฯ “*ความรุนแรงทางเพศส่งผลกระทบต่อความเป็นอยู่ทุกแง่มุมของบุคคล ทั้งในด้านจิตใจ ร่างกาย และจิตวิญญาณ จึงต้องอาศัยการตอบสนองแบบองค์รวมเพื่อดูแลตัวตนทุกส่วนของผู้รอดชีวิต* โอกาสที่ใช้เยียวยาทางอารมณ์ จิตวิญญาณ ทางเพศ และทางกายภาพของผู้รอดชีวิตจะช่วยส่งเสริมการพัฒนาและความสามารถในการปรับตัวแบบองค์รวม วิธีการเยียวยาเหล่านี้มีแนวโน้มที่จะแตกต่างกันไปตามบรรทัดฐานของชุมชนและวัฒนธรรม และควรพิจารณาในบริบทของความเหมาะสมกับแต่ละชุมชน และโดยหลีกเลี่ยงการฉกฉวยวัฒนธรรม*”*[*3*](#_bookmark5)หากต้องการเรียนรู้เพิ่มเติมเกี่ยวกับ
   * ผลกระทบที่การฉกฉวยวัฒนธรรมมีต่อบริการช่วยเหลือผู้รอดชีวิตจากการล่วงละเมิดทางเพศ โปรดอ่าน[การฉกฉวยวัฒนธรรมมีผลกระทบต่อบริการช่วยเหลือผู้รอดชีวิตจากการล่วงละเมิดทางเพศในชนบทอย่างไร](http://www.resourcesharingproject.org/how-does-cultural-appropriation-affect-rural-sexual-assault-services)
   * การสำรวจวิธีเยียวยาแบบองค์รวม โปรดอ่าน[บริการเยียวยาแบบองค์รวมสำหรับผู้รอดชีวิต](https://www.resourcesharingproject.org/holistic-healing-services-survivors-servicios-de-sanaciÃ³n-hol%C3%ADstica-para-los-sobrevivientes)

3 [บริการแบบครบวงจรสำหรับผู้รอดชีวิตจากความรุนแรงทางเพศ](https://resourcesharingproject.org/resources/building-comprehensive-services-for-survivors-of-sexual-violence/) จากโครงการสาธิตเพื่อต่อต้านการล่วงละเมิดทางเพศ 2019

* + การยกระดับบริการครบวงจรเพื่อช่วยเหลือผู้รอดชีวิตจากความรุนแรงทางเพศ โปรดอ่าน[การสร้างโครงการบริการครบวงจรเพื่อช่วยเหลือผู้รอดชีวิตจากการล่วงละเมิดทางเพศ](http://www.resourcesharingproject.org/building-comprehensive-sexual-assault-services-programs)

1. บริการและองค์กรที่คำนึงถึงความบอบช้ำทางจิตใจ**:** นโยบายและแนวทางปฏิบัติที่คำนึงถึงความบอบช้ำทางจิตใจนั้นได้รับการผนวกรวมไว้ในทุกระดับของหน่วยงาน การตอบสนองที่คำนึงถึงความบอบช้ำทางจิตใจเป็นบรรทัดฐานในการตอบสนองของมนุษย์ต่อความบอบช้ำทางจิตใจ กล่าวคือเป็นการตระหนักว่า “อาการ” เป็นกลยุทธ์ในการเอาชีวิตรอด มองเห็นว่าการเก็บรักษาความลับ ความไว้วางใจ และความสัมพันธ์เป็นองค์ประกอบสำคัญของความปลอดภัยและการเยียวยา อีกทั้งยังเป็นการยืนยันประสบการณ์และทางเลือกของผู้รอดชีวิตด้วย การตอบสนองโดยคำนึงถึงความบอบช้ำทางจิตใจเหล่านี้ยังช่วยเปิดพื้นที่และจัดสรรทรัพยากรเพื่อให้เจ้าหน้าที่โครงการและอาสาสมัครยังคงทำหน้าที่ของตนต่อไปพร้อมทั้งรับรู้ถึงความบอบช้ำทางจิตใจอันเป็นผลมาจากการสัมผัสโดยตรงกับประสบการณ์ที่กระทบกระเทือนจิตใจของผู้เสียหาย โปรดอ่านข้อมูลเพิ่มเติมใน[การสร้างวัฒนธรรมแห่งความห่วงใย: คู่มือโครงการบริการช่วยเหลือผู้รอดชีวิตจากการล่วงละเมิดทางเพศ](http://www.resourcesharingproject.org/building-cultures-care-guide-sexual-assault-services-programs) และ[การดูแลตัวเองและงานเกี่ยวกับความบอบช้ำทางจิตใจ](https://resourcesharingproject.org/wp-content/uploads/2022/02/self_care_and_trauma_work_english.pdf) เพื่อเรียนรู้เกี่ยวกับแนวทางระดับบุคคลและระดับองค์กรในการสนับสนุนโดยคำนึงถึงความบอบช้ำทางจิตใจ สิ่งสำคัญคือ ควรตั้งใจนำแนวทางปฏิบัติในการกำกับดูแลหรือการให้คำปรึกษาโดยคำนึงถึงความบอบช้ำทางจิตใจ (เช่น การกำกับดูแลแบบไตร่ตรอง การให้คำปรึกษาพร้อมกำลังใจ) มาใช้เพื่อให้การสนับสนุนแก่เจ้าหน้าที่ในหน่วยงานที่ให้บริการแบบคำนึงถึงความบอบช้ำทางจิตใจ สิ่งที่จำเป็นอย่างยิ่งคือ การกำกับดูแลและการให้คำปรึกษาจะต้องสอดคล้องกันและสนับสนุนให้เจ้าหน้าที่ในโครงการตรวจสอบความเชื่อ ค่านิยม และพฤติกรรมของตนเองในสถานที่ทำงาน การกำกับดูแลและการให้คำปรึกษาอย่างเป็นระบบและสม่ำเสมอจะช่วยให้มั่นใจได้ว่าเจ้าหน้าที่จะมอบบริการในลักษณะที่คำนึงถึงผู้รอดชีวิตเป็นหลัก หากเจ้าหน้าที่มีช่วงเวลาที่คาดคะเนได้เสมอเพื่อใช้ไตร่ตรองถึงความท้าทายในงานนี้ ก็จะช่วยลดภาวะหมดไฟของเจ้าหน้าที่ และมีบทบาทต่อความยืนยงและความมั่นคงโดยรวมของหน่วยงาน แหล่งข้อมูล[การเปลี่ยนแปลงเริ่มต้นภายใน: การเสริมความแข็งแกร่งให้บริการ](http://www.resourcesharingproject.org/change-starts-within-strengthening-services)เห็นว่าการกำกับดูแลเป็นกุญแจสำคัญในบริการสนับสนุนที่คำนึงถึงความบอบช้ำทางจิตใจ

## การประเมินอย่างต่อเนื่องว่าที่พักอาศัยและบริการสนับสนุนเป็นไปตามความต้องการของผู้รอดชีวิตจากความรุนแรงทางเพศหรือไม่: การประเมินโครงการและบริการอย่างต่อเนื่องเป็นแนวทางปฏิบัติพื้นฐานแบบต่อเนื่องซึ่งจะแจ้งให้ทราบเป็นประจำว่าที่พักอาศัยและบริการต่าง ๆ เป็นไปตามความต้องการของผู้รอดชีวิตจากความรุนแรงทางเพศได้จริงหรือไม่ การปรับเปลี่ยนและการศึกษาระดับองค์กรเป็นเครื่องมือสำคัญที่จะนำนโยบายและแนวทางปฏิบัติใหม่ ๆ ไปใช้ตามที่ได้รับทราบจากการประเมินบริการที่กระทำอย่างต่อเนื่อง

ผู้รอดชีวิตจากความรุนแรงทางเพศสมควรได้รับที่พักอาศัยและบริการที่ตรงตามความต้องการของตน หากคุณสนใจข้อมูลเพิ่มเติมเกี่ยวกับที่พักอาศัยและบริการสำหรับผู้รอดชีวิตจากความรุนแรงทางเพศ โปรดติดต่อ Rebekah Moses [rebekah@iowacasa.org](mailto:rebekah@iowacasa.org) และไปที่เว็บไซต์ [www.resourcesharingproject.org](http://www.resourcesharingproject.org/)